Р Е П У Б Л И К А   Б Ъ Л Г А Р И Я
М И Н И С Т Е Р С К И   С Ъ В Е Т
Проект!

ПОСТАНОВЛЕНИЕ №...............

от  ............... 2016 година

      за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на културата за 2016 г.

М И Н И С Т Е Р С К И Я Т    С Ъ В Е Т
П О С Т А Н О В И:

Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на културата за 2016 г., както следва:
1. намалява утвърдените разходи по „Политика в областта на опазване на движимото и недвижимото културно наследство“ с 20 709 лв., в т.ч. намаление по бюджетна програма „Опазване и представяне на движимото културно наследство и визуалните изкуства” с 20 709 лв.;
2. намалява утвърдените разходи по „Политика в областта на създаване и популяризиране на съвременно изкуство в страната и в чужбина и достъп до качествено художествено образование“ с 187 500 лв., в т.ч. намаление по бюджетна програма „Подпомагане развитието на българската култура и изкуства, на българския книжен сектор, библиотеки и читалища“ с 25 500 лв. и намаление по бюджетна програма „Популяризиране на българската култура в чужбина“ със 162 000 лв.;
3. намалява утвърдените разходи по бюджетна програма „Администрация“ с 314 570 лв.;
4. увеличава утвърдените разходи по „Политика в областта на опазване на движимото и недвижимото културно наследство“ със 243 982 лв., в т.ч. увеличение по бюджетна програма „Опазване на недвижимото културно наследство” със 243 982 лв.;
5. увеличава утвърдените разходи по „Политика в областта на създаване и популяризиране на съвременно изкуство в страната и в чужбина и достъп до качествено художествено образование“ със 278 797 лв., в т.ч. увеличение по бюджетна програма „Национален фонд „Култура“ с 58 797 лв. и увеличение по бюджетна програма „Сценични изкуства“ – 80 000 лв. и бюджетна програма „Обучение на кадри в областта на изкуствата и културата“ със 140 000 лв.

Чл. 2. Министърът на културата да извърши налагащите се от чл. 1 промени по бюджета на Министерството на културата за 2016 г., като уведоми за това министъра на финансите.

 ЗАКЛЮЧИТЕЛНИ РАЗПОРЕДБИ

§ 1. Постановлението се приема на основание чл. 109, ал. 1 от Закона за публичните финанси.

§ 2. Изпълнението на постановлението се възлага на министъра на културата.	

§ 3. Постановлението влиза в сила от деня на обнародването му в ,,Държавен вестник”.

МИНИСТЪР-ПРЕДСЕДАТЕЛ:
БОЙКО БОРИСОВ

И.Д. ГЛАВЕН СЕКРЕТАР НА
МИНИСТЕРСКИ СЪВЕТ:
ВЕСЕЛИН ДАКОВ
ГЛАВЕН СЕКРЕТАР
НА МИНИСТЕРСТВО НА 
КУЛТУРАТА:
                                    СТОЯН СТОЯНОВ
ДИРЕКТОР НА ДИРЕКЦИЯ 
„ПООП”:	
	                             ТАТЯНА ЦВЕТАНОВА

Изготвил: 
Съгласувано с: М. Кацарова, главен юрисконсулт  ................ 30.11.206 г. 
Л.Павлова – главен експерт БФСД ..................